RĪGAS APKAIMJU ATTĪSTĪBAS KOMISIJA \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rātslaukums 1, Rīgas, LV-1539, tālrunis 29273563, e-pasts: kaspars.spunde@riga.lv

**Sēdes protokols**

**Rīgā**

2024.gada 26. janvāris Nr.35

Sēde tiek atklāta Plkst.11:00

(sēde notiek MS Teams vietnē)

**Sēdi vada:**

Rīgas apkaimju attīstības komisijas

Priekšsēdētājs Kaspars Spunde

**Sēdi protokolē:**

Rīgas Apkaimju iedzīvotāju centra

Apkaimju attīstības un sabiedrības integrācijas pārvaldes

Apkaimju attīstības nodaļas

projektu vadītāja

Laura Apkalne

**Sēdē piedalās komisijas locekļi:**

Inese Andersone

Valdis Gavars

Rita Našeniece

Nils Josts

Alija Turlaja

Juris Radzevičs

**Sēdē nepiedalās komisijas locekļi:**

Linda Ozola

Miroslavs Mitrofanovs

Selīna Vancāne

Sandris Bergmanis

**Sēdē piedalās uzaicinātās personas**:

|  |  |
| --- | --- |
| Sarmīte Lesiņa | SIA “Grupa93” projektu vadītāja, pilsētplānotāja |
| Zinta Miķelsone | Rīgas pilsētas Attīstības departamenta Pilsētvides attīstības pārvaldes Lokālplānojuma nodaļas vadītāja  |
| Sandra Feldmane | Čiekurkalna attīstības biedrība |
| Jānis Barkāns | SIA “Grupa93” |
| Māris Jansons | Rīgas Apkaimju alianse |
| Romāns Astahovs | SIA “VASTINT Latvija” rīkotājdirektors |
| Normunds Ceipe | Trīsciema biedrības vadītājs |
| Inta Biezā | Vecmīlgrāvja attīstības biedrība |
| Vilnis Piķis | Vecmīlgrāvja attīstības biedrība |
| Sandra Feldmane | Rīgas Apkaimju alianse |
| Ilona Stalidzāne | Rīgas Apkaimju iedzīvotāju centra Apkaimju attīstības un sabiedrības integrācijas pārvaldes vadītāja |
| Marija Krasovska | Rīgas Apkaimju iedzīvotāju centra Apkaimju attīstības un sabiedrības integrācijas pārvaldes projektu vadītāja apkaimju attīstības jautājumos |
| Vladimirs Ozoliņš | Rīgas valstspilsētas pašvaldības Īpašuma departamenta direktors |
| Ivars Balamovskis | Rīgas valstspilsētas pašvaldības Izglītības, kultūras un sporta departamenta direktora p.i. |
| Dzidra Šmita | Rīgas valstspilsētas pašvaldības Izglītības, kultūras un sporta departamenta Centrālās bibliotēkas direktore |

**Sēdes dienas kārtība:**

**1.** **Lokālplānojuma redakcija teritorijai Čiekurkalna apkaimē Ķīšezera/Rusova/Ungura/Talejas ielu kvartālā;**

**2.** **Civilās aizsardzības un operatīvās informācijas pārvaldes informatīvs ziņojums;**

**3. Rīgas Apkaimju alianses jautājums: Telpu pieejamība Rīgas apkaimju biedrību sanāksmēm pašvaldības iestādēs.**

K. Spunde - atklāj komisiju, iepazīstina ar dienas kārtībā izskatāmiem jautājumiem. Dod vārdu Z. Miķelsonei.

**1.§**

**Lokālplānojums teritorijai Čiekurkalna apkaimē**

**Ķīšezera/Rusova/Ungura/Talejas ielu kvartālā** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K. Spunde, S. Feldmane, S. Lesiņa, Z. Miķelsone, R. Oztahovs, J. Barkāns

Z. Miķelsone – informē par izstrādāto lokālplānojuma redakciju teritorijai Čiekurkalna apkaimē, kura ierosinātājs ir “VASTINT Latvija”. Dod vārdu S. Lesiņai.

S. Lesiņa – prezentē izstrādāto lokāļplānojuma redakciju, kura mērķis ir nodrošināt priekšnoteikumus teritorijas daudzfunkcionālai un ilgtspējīgai izmantošanai – prioritāri dzīvojamās funkcijas un biroju apbūvei ar atbilstošu infrastruktūru un labiekārtotu ārtelpu.

Diskusija.

S. Feldmane, K. Spunde diskusijā – izsaka ierosinājumus saglabāt vērtīgus kokus gan attīstāmajā teritorijā, gan ielu apstādījumu zonā, savukārt plānojot jaunus apstādījumus, paredzēt atbilstoša lieluma dižstādus.

S. Lesiņa – informē, ka lokālplanojumā tiek vērtēti dažādi apstādījumu teritoriju labiekārtošanas risinājumi. Informē par jau veiktiem apstādījumu izvertējumiem un turpmākiem plāniem.

S. Feldmane – jautā, vai ir plānota jauna bērnu dārza būvniecība?

S. Lesiņa, R. Ostahovs – atbild apstiprinoši. Skaidro nosacījumus.

S. Feldmane – jautā par satiksmes organizācijas risinājumiem Rusova ielas un Čiekurkalna 2. līnijas krustojumā. Izsaka Čiekurkalna attīstības biedrības viedokli, priekšlikumus satiksmes organizācijas risinājumiem.

S. Lesiņa un J. Barkāns, Z. Miķelsone – informē par plānotiem satiksmes organizācijas risinājumiem attīstāmas teritorijas apkārtnē.

S. Feldmane – jautā, kāds ir plānotais laika grafiks Rusova ielas un Čiekurkalna 2.līnijas savienojuma izveidei?

S. Lesiņa – atbild, ka attīstāmas teritorijas būvniecības laika grafikā minēto ielu savienojuma izbūve plānota 4.,5.kārtā (ne ātrāk ka pēc 5-7 gadiem).

K. Spunde – jautā, kas veiks minēto ielu savienojuma izbūvi – pilsēta vai attīstītājs?

S. Lesiņa – atbild, ka šis jautājums tiks skatīts lokālplānjojuma apstiprināšanas posmā.

K. Spunde – jautā, vai ir veikta apkārtnes meliorācijas sistēmu izpēte un kāda būs gruntsūdeņu ietekme uz apkaimi kopumā pēc attīstāmās teritorijas apbūves?

S. Lesiņa – informē, ka ir veikta inženierbūvju un ģeoloģiskā izpēte, riski un nepieciešamie risinājumi ir ietverti lokālplānojuma risinājumos, nepasliktinot esošo situāciju apkaimē.

K. Spunde – jautā, kad plānota lokālplānojuma nodošana publiskai apspriešanai?

Z. Miķelsone – informē, ka lokālplānojums publiskai apspriešanai varētu tikts nodots mēneša laikā.

 **2.§**

**Civilās aizsardzības un operatīvās informācijas pārvaldes**

**informatīvais ziņojums** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K. Spunde, G. Reinsons, M. Jansons, R. Našeniece, N. Ceipe, I. Biezā

G. Reinsons – iepazīstina ar sagatavoto prezentāciju par Civilās aizsardzības sistēmu Rīgā esošo situāciju un plānoto.

Diskusija.

R. Našeniece – ierosina Civilās aizsardzības plāna īstenošanā iesaistīt apkaimju biedrības un Rīgas Apkaimju iedzīvotāju centru. Izsaka savu redzējumu par iespējamo sadarbību, risinājumiem.

N. Ceipe – izsaka nožēlu, ka divu gadu laikā pašvaldība nav ņēmusi vērā apkaimju biedrību ierosinājumus Civilās aizsardzības plānā ietvert apkaimju biedrību resursus, tās nav aicinātas arī uz diskusiju par bumbu patvertnēm. Ierosina turpmākā darbā ņemt vērā, ka apkaimju biedrības ir spēcīgs resurss, lai samobilizētu iedzīvotājus, izziņotu svarīgu informāciju krīzes ārkārtas situācijās. Izsaka priekšlikumu izvietot aktuālāko informāciju (kontaktinformāciju, rīcības plānus u.tml.) sabiedriskā transporta pieturvietās.

G. Reinsons – piekrīt izteiktiem priekšlikumiem un informē, ka tie ir piefiksēti un ņemti vērā turpmākajā darbā. Informē par turpmākā darba rīcības plānu.

I. Biezā – izsaka pamatotas bažas par Vecmīlgrāvja, Mangaļsalas un Vecāķu apkaimju sarežģīto situāciju ārkārtas situācijas gadījumā - evakuācijai ir šaurs vienas joslas ceļš, dzeramā ūdens piegāde u.tml, viena pulcēšanās vieta arī ir par maz. Izsaka priekšlikumu normatīvo aktu regulējumos (būvnormatīvos) noteikt atvieglotākas prasības droša patvēruma ierīkošanai fiziskas personas īpašumā (pagrabā).

G. Reinsons – piekrīt teiktam. Informē par notiekošajiem procesiem saistībā ar būvnormatīviem patvertnes ierīkošanai, kas ietver arī šādu būvju izveidi fiziskas personas īpašumos.

V. Piķis – izsaka viedokli par būvnormatīvu saskaņošanas procesiem Ekonomikas ministrijā. Jautā, kāds ir tālākais rīcības plāns iedzīvotājiem, kuri būs nonākuši noteiktajā pulcēšanās vietā?

G. Reinsons – informē par Civilās aizsardzības un operatīvās informācijas pārvaldes sadarbību ar Ekonomikas ministriju un Iekšlietu ministriju.

R. Našeniece – jautā, kāda būtu izveidojama komunikācijas platforma ar apkaimju biedrībām? Ierosina Civilās aizsardzības rīcības plāna izstrādē strādāt kopīgi – pašvaldībai, iesaistot apkaimju biedrības.

G. Reinsons – piekrīt izteiktiem priekšlikumiem. Informē par tālākiem plāniem.

I. Biezā – informē, ka Vecmīlgrāvī ir 3 skolas un 6 pirmskolas mācību iestādes, kuras līdz šim nav uzrunātas, lai pārrunātu ārkārtas situācijas rīcības plānus. Izsaka priekšlikumu steidzami to darīt.

K. Spunde – informē, ka izteiktie priekšlikumi ir sadzirdēti un tiks ņemti vēra turpmāka darbā.

**3.§**

**Rīgas Apkaimju alianses jautājums: Telpu pieejamība Rīgas apkaimju biedrību sanāksmēm pašvaldības iestādēs un īpašumos** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 K. Spunde, S. Feldmane, M. Krasovska, V. Ozoliņš, I. Balamovskis, Dz. Šmita,

M. Jansons

S. Feldmane – iepazīstina ar problēmsituāciju, kad apkaimju biedrībai ir atteiktas telpas pasākuma organizēšanai. Jautā, kas ir bijis par iemeslu telpu pieejamības atteikumam un kā Rīgā tiek risināts jautājums par telpu rezervēšanu NVO vajadzībām?

Diskusija.

M. Krasovska – informē par nosacījumiem NVO telpu rezervācijai, uzsverot, ka izglītības iestādēs telpu izmantošana ir par maksu un esošais normatīvais regulējums neparedz NVO atvieglojumus telpu izmantošanai.

V. Ozoliņš – informē, ka bezatlīdzības lietošanai Rīgas valstspilsētas pašvaldības Īpašumu departamenta valdījumā piekritīgas telpas var nodot tikai sabiedriskā labuma organizācijām, citos gadījumos telpas izmantojamas pēc noteikta cenrāža.

I. Balamovskis – informē, ka Rīgas valstspilsētas pašvaldības Izglītības, kultūras un sporta departamentam valdījumā esošo telpu (skolas, bibliotēkas u.tml.) izmantošanu nosaka saistošie noteikumi, kuros ir atrunāti nosacījumi un noteikts cenrādis telpu izmantošanai. Uzskata, ka, situācijas risinājumam ir nepieciešams veikt izmaiņas normatīvajos dokumentos, kas pieļautu gadījumus, kad NVO var izmantot pieejamās telpas bez samaksas. Papildus informē, ka ir aktualizēts pieejamo telpu saraksts.

K. Spunde – jautā, kur būtu pieejams šis saraksts?

Dz. Šmita – informē, ka pieejamo telpu saraksts ir iesniegts Rīgas valstspilsētas pašvaldības Izglītības, kultūras un sporta departamentam un Rīgas Apkaimju aliansei.

I. Stalidzāne - informē par esošo situāciju un nākotnes redzējumu telpu pieejamības jautājumu risinājumos. Uzsver, ka jāapzin NVO pieprasījums, vajadzības un kopīgi jārod veiksmīgākais juridiskais risinājums.

I. Balamovskis – piekrīt teiktajam un piebilst, ka risinot telpu pieejamības jautājumu sākotnēji jānodefinē to izmantošanas mērķis. Jautā, vai apkaimju biedrībām ir nevalstiskas organizācijas statuss?

K. Spunde – atbild apstiprinoši, piebilstot, ka ne visām apkaimju biedrībām ir sabiedriskās organizācijas statuss.

I. Balamovskis, M. Jansons – diskutē par iespējamiem risinājumiem, nosacījumiem, kas būtu jāņem vērā veicot izmaiņas normatīvajos dokumentos.

K. Spunde – jautā, kura no pašvaldības struktūrvienībām būs minētās tēmas turētājs?

I. Balamovskis – izsaka priekšlikumu, ka tas varētu būt Rīgas Apkaimju iedzīvotāju centrs.

I. Stalidzāne - informē, ka no Rīgas Apkaimju iedzīvotāju centra puses minētā jautājuma virzību koordinēs Villiams Kursītis-Vrobļevskis.

Komisija slēgta plkst. 13.20

Komisijas priekšsēdētājs K. Spunde